ශ්‍රී ලංකාවේ සංචාරක කර්මාන්තය වේගවත් සංවර්ධනයකට යොමුවෙමින් තිබෙන බව අගමැති හා බුද්ධශාසන හා ආගමික කටයුතු පිළිබඳ ඇමැති, ආචාර්ය දි.මු. ජයරත්න මහතා පැවසීය.2012 වර්ෂයේ දී 1,005,605 ක සංචාරක පිරිසක් මෙරටට පැමිණ තිබෙන බවත් මෙය වසර 46 ක ඉතිහාසයේ වාර්තාගත හා ඉහළම පැමිණීම බවත් හෙතෙම කීවේය.මීට පෙර එවැනි සංචාරකයින් පිරිසක් වැඩි වශයෙන් ශ්‍රී ලංකාවට පැමි‍ණියේ 1966 වසරේදී බවත් ඒ මහතා ප්‍රකාශ කළේය.සංචාරක කර්මාන්තය ප්‍රවර්ධනය කිරීමේ අරමුණින් ට්‍රැවල් මිෂන් ආයතනය විවෘත කිරීමේ අවස්ථාවට පසුගියදා (17) එක්වෙමින් අගමැතිවරයා එසේ ප්‍රකාශ කළේය.මේවන විට ජනාධිපති මහින්ද රාජපක්ෂ මහතාගේ ශ්‍රී ලංකාව ආසියාවේ ආශ්චර්යය කිරීමේ සිහිනය සැබෑ වෙමින් තිබෙන බවද ජයරත්න මහතා පැවසීය.